open-index/open-wikipedia-markdown huggingface dataset:
ہالیجی شریف

قدیمی اور تحریک آزادی کی مر کزی درگاہ
ہالیجی شریف، اس درگاہ کے بانی اور تحریک آزادی کے اولین مجاہد’’پیر حماداللہ ہالیجوی ‘‘ تھے۔ہالجی شریف ، ضلع سکھر کی تحصیل پنوعاقل میں واقع ہے۔ ضلع سکھر سے 50 کلومیٹر کے فاصلے پر پنو عاقل کا شہر واقع ہے ،اس سے 10کلومیٹر کے فاصلے پر قومی شاہراہ پر ہالیجی شریف کا روحانی مرکز واقع ہے۔ ایک روایت کے مطابق اس علاقے میں ہالیجی کے نام سے قدیم دور میں ایک وادی تھی جس کے نام سے یہ علاقہ موسوم ہوااور آج اس وادی کے نام پر اس قریہ اور بستی کا نام بھی ہا لیجی شریف مشہور ہوا۔ اس کا تلفظ ’’’ہا لے جی ‘‘ ہے۔بہر حال اس کی وجہ تسمیہ کچھ بھی ہو مگریہ ایک گمنام گائوں اور وادی تھی جس کو پہلے کو ئی بھی نہیں جا نتا تھا پھر اچا نک دیکھنے میں آتا ہے کہ لوگوں کے قدم اس طرف بڑھ رہے ہیں اس کی شہرت پھیلتی گئی۔یہاں پہلے کو ئی سڑک نہیں تھی مگر ہالیجی شریف کے وجود میں آنے کے بعد یہاں پختہ سڑک بن گئی جس پرلوگوں کی آمدورفت شروع ہوئی اور یہاں بڑی تعداد میں گاڑیاں چلنے لگیں ۔

ہالیجی شریف میں تجلیات الٰہی کامرکز ہے جہاں پر مخلوق پروانوں کی طرح رخ کر تی ہے۔ درا صل یہ ایسی خانقاہیں اور صوفیائے کرام ایسے بھی ہو تے ہیں جو مرجع خلا ئق ہوتے ہیں جن کی وجہ سے اللہ تعالیٰ اپنی مخلوق کے قلوب کو اپنے ولی کی طرف رو حا نیت کی ترقی کے لیے موڑ دیتا ہے۔نامور ادیب اور پروفیسر سر ور سیف اور نا مور محقق استاد فضل اللہ مہیسر کی را ئے یہ ہے کہ اس وادی اور مقام کو یہ بھی خصوصیتحاصلہے اس کے بانی اور موجد ’ ’پیر حمادللہ ‘ؒ‘ تھے جو وقت کے ایک اہل اللہ اور ولی تھے ان کے رو حا نی سلسلے کی کڑیاں سندھ کی مشہور رو حا نی خانقاہوں سے ملتی ہیں جن میں پیر جو گوٹھ ،بھرچونڈی شریف ، سو ئی شریف اور امروٹ شریف سے شامل ہیں۔پیر حماداللہ بن میاں محمود بن حماداللہ کا خا ندان اصلاً راجستھان سے تعلق رکھتا تھا۔ اجمیر میں کہیں بو دو باش تھی، سندھ میں یہ خاندان ’’ انڈ ھڑ ‘‘ کے نام سے معروف ہے۔ سا تویں صدی میں میاں مو سیٰ نواب ؒ مشہور سہروردی بزرگ حضرت شیخ [بہاالدین زکریا ملتانی] ؒؒ] کے بھانجے اور خلیفہ تھے اسی وجہ سے اس قوم کا روحانی تعلق ملتان سے ہے اور یہ تعلق اب بھی کسی نہ کسی صورت میں قائم ہے

ھالیجی شریف عارف باللہ حضرت حماداللہ ہالیجوی صاحب کی محنت اور کوشش سے شرک و بدعت اور جہالت کی تاریکیوں سے نکل کر رشد و ھدایت اور علم کا مرکز بن چکی ہے
ہالیجی کی سرزمین پر صرف صوفیا کرام نے ہی جنم نہیں لیا بلکہ علم کے شہسواروں نے بھی اس دھرتی پر جنم لیا ہے جن میں جامع المعقول والمنقول استاد العلما ٕ فاضل دیوبند (١٣٥٩ھ)شیخ الحدیث حضرت مولانا قطب الدین انڈھڑ ھالیجوی اور ان کے بھانجے اور شاگرد رشید صرف و نحو منطق و فلسفہ کے ماہر استاد العلما ٕ استادالحدیث جامعہ علوم الاسلامیہ علامہ بنوری ٹاؤن کراچی حضرت مولانا مفتی عبد الرؤف انڈھڑ ھالیجوی سرفہرست ہیں جن پر ھالیجی کی سرزمین کو رہتی دنیا تک ناز رہے گا

[زمرہ:ضلع سکھر
ابو حمید ساعدی

**ابو حمید ساعدی** قبیلہ خزرج کے صحابی ہیں۔
## نام و نسب
عبد الرحمن نام، ابو حمید کنیت، قبیلہ خزرج کے خاندان ساعدہ سے ہیں ، سلسلۂ نسب یہ ہے، عبد الرحمن بن سعد بن منذر بن سعد بن خالد بن ثعلبہ بن حارثہ بن عمرو بن خزرج بن ساعدہ ، والدہ بھی اسی قبیلہ سے تھیں، ان کا پورا نام یہ ہے، امامہ بنت ثعلبہ بن جبل بن امیہ بن عمرو بن حارثہ بن عمرو بن خزرج۔

### اسلام
حضرت ابو حمید ساعدی رضی اللہ تعالیٰ عنہ نے غالباً ہجرت کے بعد اسلام قبول کیا۔
### غزوات
حضرت ابو حمید ساعدی رضی اللہ تعالیٰ عنہ غزوۂ احد اور مابعد کے تمام غزوات میں شریک ہوئے ،وادی القریٰ اور غزوہ تبوک کی شرکت خود ان کی روایت سے ثابت ہوتی ہے۔
،

### وفات
حضرت ابو حمید ساعدی رضی اللہ تعالیٰ عنہ نے امیر معاویہ رضی اللہ تعالیٰ عنہ کے آخر عہدِ خلافت یا یزید کے ابتدائی دور حکومت میں وفات پائی ۔
.

### اولاد
ایک لڑکا چھوڑا ، منذر نام تھا۔
### فضل و کمال
ان کے سلسلہ سے 24 حدیثیں مروی ہیں، حضرت جابرؓ بن عبداللہ رضی اللہ عنہ ، عروہ بن زبیر، عباس بن سہل،محمد بن عمرو بن عطاء خارجہ بن ثابت عبد الملک بن سعید بن سوید، عمرو بن سلیم زرقی، اسحاق بن عبد اللہ بن عمرو، سعید بن منذر (پوتے تھے) عبد الرحمن بن سعید جیسے اکابر اِن سے حدیث روایت کرتے ہیں۔
روایت حدیث میں سخت محتاط تھے،ایک مرتبہ ایک حدیث بیان کی تو فرمایا :" سَمِعَ أُذُنِي وَأَبْصَرَ عَيْنِي وَسَلُوا زَيْدَ بْنَ ثَابِتٍ" اس واقعہ کو میرے کانوں نے سنا اورآنکھوں نے دیکھا، اس کو زید بن ثابت سے پوچھ سکتے ہو۔
اس کا سبب جیسا کہ ابو حمیدؓ کی حدیث سے ثابت ہے،آنحضرت ﷺ کا یہ ارشاد ہے۔

أَنَّ النَّبِيَّ صَلَّى اللَّهُ عَلَيْهِ وَسَلَّمَ قَالَ إِذَا سَمِعْتُمْ الْحَدِيثَ عَنِّي تَعْرِفُهُ قُلُوبُكُمْ وَتَلِينُ لَهُ أَشْعَارُكُمْ وَأَبْشَارُكُمْ وَتَرَوْنَ أَنَّهُ مِنْكُمْ قَرِيبٌ فَأَنَا أَوْلَاكُمْ بِهِ وَإِذَا سَمِعْتُمْ الْحَدِيثَ عَنِّي تُنْكِرُهُ قُلُوبُكُمْ وَتَنْفِرُ أَشْعَارُكُمْ وَأَبْشَارُكُمْ وَتَرَوْنَ أَنَّهُ مِنْكُمْ بَعِيدٌ فَأَنَا أَبْعَدُكُمْ مِنْهُ

آنحضرت ﷺ نے فرمایا جب تم کسی سے میری کوئی حدیث سنو تو یہ دیکھو تمھارا دل کیا گواہی دیتا ہے، اگر دل بول اٹھے، نفس نرم ہو جائے اور عقل صحیح سمجھے تو میرا کلام ہونے میں کچھ شک نہیں اور اگر دل کراہت کرے،طبیعت متنفر ہو اور بعید از قیاس معلوم ہو تو میرا قول ہرگز نہیں ہو سکتا ۔
یہ حدیث درحقیقت احادیث کے پرکھنے اور جانچنے کی کسوٹی ہے،شارع علیہ السلام کا ہر ہر لفظ احکام ،اسرار شریعت، مصالح عامہّ تزکیۂ باطن اور اثر وتاثیر میں ڈوبا ہوا ہوتا ہے، اس بنا پر جو حدیث ان اوصاف سے خالی ہو اس کے جعلی اور موضوع ہونے میں کیا کلام ہو سکتا ہے، صحابہ میں فن درایت اسی کی بدولت پیدا ہوا تھا۔

### اخلاق
ان کے تمام اوصاف میں خدمت رسول اللہ صل اللہ علیہ وآلہ وسلم زیادہ نمایاں ہے ،ایک مرتبہ آنحضرت ﷺ کی خدمت میں خالص دودھ جس کو خوب سر د کیا تھا پیالہ میں لے کر آئے، لیکن کھلا لائے تھے، ارشاد ہوا اس کو ڈھانپ کے لاتے خواہ لکڑی ہی رکھ کر۔

آنحضرت ﷺ کی نماز اچھی طرح محفوظ رکھی تھی، ایک مرتبہ صحابہؓ کے مجمع میں( جن کی تعداد مسند میں 10 ہے اور ابو قتادہؓ کے بھی وہاں موجود ہونے کا تذکرہ ہے)انھوں نے کہا:" ان احفظکم بصلاۃ رسول اللہ"یعنی مجھے رسول اللہ ﷺ کی نماز تم سب سے زیادہ یاد ہے۔

.

## حوالہ جات

زمرہ:صحابی راویان حدیث
زمرہ:اصحاب خیبر
زمرہ:اصحاب صلح حدیبیہ
زمرہ:اصحاب خندق
زمرہ:اصحاب تبوک
زمرہ:اصحاب حنین
زمرہ:فقہاء صحابہ
زمرہ:60ھ کی وفیات
زمرہ:انصار
زمرہ:اصحاب احد
القفطی

**جمال الدین قفطی** مشہور مؤرخ و ادیب جو القفطی سے مشہور ہیں۔
جمال الدين أبو الحسن علي بن يوسف بن ابراہیم بن عبد الواحد القفطي 1172ء میں قفط میں پیدا ہوئے۔ یہ مشہور مورخ اور ادیب تھے۔ ان کے خاندان کے زیادہ تر افراد ایوبیوں کے زمانے میں عہدۂ قضا پر فائز تھے۔ یہ خود بھی اسی عہدے پر فائز رہے۔ مگر علمی مزاج ہونے کی وجہ سے اس عہدہ سے دستبردار ہو کر حلب چلے گئے جہاں عہدۂ میرا نشاء پر فائز کیے گئے۔ انھوں نے تاریخ پر متعدد کتابیں لکھیں جو ضائع ہو چکی ہیں۔ مگر ان کی نہایت مشہور کتاب "اخبار العلماء باخبار الحکماء" اب بھی موجود ہے۔ اس کتا ب کے مطالعے سے معلوم ہوتا ہے کہ عرب علما نے یونانی کتابوں سے کتنا استفادہ کیا۔ان کی وفات 646ھ میں ہوئی

## حوالہ جات

زمرہ:مؤرخین
زمرہ:1170ء کی دہائی کی پیدائشیں
زمرہ:1248ء کی وفیات
زمرہ:بارہویں صدی کے مسلمان
زمرہ:تیرہویں صدی کے سوانح نگار
زمرہ:مصر کے مسلمان مورخین اسلام
زمرہ:ایوبی سلطنت کے مورخین
ملک محمد جائسی

**ملک محمد جائسی** (1464ء – 1542ء) ہندوستانی صوفی شاعر اور پیر تھے۔ انھوں نے اودھی زبان اور فارسی خط نستعلیق دونوں میں لکھا۔ ان کی شاہکار تخلیق رزمیہ پدماوت (1540ء) ہے۔

## سوانح
اودھ کے جائس نامی قصبہ میں پیدا ہوئے۔ ان کی مشہور تصنیف، "پدماوت" 1540ء میں تحریر کی گئی۔ اس کتاب کے آخر میں کوی نے بتایا ہے کہ وہ بوڑھا ہو چکا ہے۔ پدماوت کے شروعات میں انھوں نے شاہ وقت شیر شاہ سوری (زمانہ حکومت 1540ء–1545ء) کی مدح لکھی ہے۔ کہا جاتا ہے کہ جائسی کے پیر شاہ مبارک بودلے اور شاہ کمال تھے۔ بعض لوگ اشرف جہانگیر سمنانی کو بھی ان کی مرشد مانتے ہیں۔ بہرحال جائسی صوفی سَنتوں کے رنگ میں رنگے ہوئے تھے۔ جامعہ عثمانیہ اور سالار جنگ کے کتب خانے کی قلمی کتابوں میں جائسی کی ایک تصنیف چتراولی یا چتروت (چتر ریکھا کے نام سے شائع ہوئی۔) بھی موجود ہے۔ جائسی نے بول چال کی اودھی کا استعمال کیا ہے۔ یوں تو تلسی داس نے رام چرت مانس (راماین) بھی اودھی میں لکھی ہے۔ لیکن اس میں اودھی کا وہ فطری روپ نہیں ہے جو جائسی یا دوسرے مثنوی نگاروں کے یہاں ملتا ہے۔ جائسی نے صوفی روایتوں کو عام لوگوں تک پہنچانے کے لیے شاعری کی ہے۔ ان کی شاعری نے انسانیت کا جذبہ پیدا کرنے میں بڑی مدد دی۔ یہ اتفاق نہیں کہ جائسی نے ہی نہیں بلکہ سبھی صوفی کویوں نے اپنی مثنویوں کے لیے ہندو کرداروں کو ہی چنا۔ جائسی نے پدماوت میں علاء الدین خلجی کو اعلیٰ کردار کے روپ میں پیش نہیں کیا بلکہ چتوڑ کے راجا رتن سین، گورا، بادل وغیرہ کے کردار کو اعلیٰ کردار بنا کر پیش کیا ہے۔

کسی واقعہ یا کہانی کو لے کر اچھے ڈھنگ سے پیش کرنے والے ہندی کے شاعروں میں جائسی بہت بلند مقام کے حامل تھے۔ پدماوت ایک اونچے درجے کی عشقیہ تصنیف ہے۔ اس میں عشق مجازی عشق حقیقی میں بدل جاتا ہے۔ جائسی نے اپنی شاعری کے لیے دوہا اور چوپائی کی صنف پسند کی۔ یہ دونوں اصناف اب بھرنش کے ادب میں بہت رائج تھیں۔ "چوپائی" فارسی کی "مثنوی" کے بہت قریب ہے۔

## تخلیقات
ان کی اہم تصانیف ہیں :
* پدماوت
* اکھراوتی
* آخری کلام
* مہری جائسی
* چتر ریکھا
* کہرا نامہ
* مسلا نامہ۔
## حوالہ جات

زمرہ:1542ء کی وفیات
زمرہ:اتر پردیش کے شعرا
زمرہ:اردو شعرا
زمرہ:بھارتی مرد شعرا
زمرہ:سولہویں صدی کے ہندوستانی شعرا
زمرہ:ہندوستانی صوفیا
زمرہ:ہندی شعرا
زمرہ:ضلع امیتھی کی شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:مصنفین
زمرہ:ہندی زبان کا ادب
فاٹا کرکٹ ٹیم

**فاٹا کرکٹ ٹیم** پاکستان کی ایک فرسٹ کلاس کرکٹ ٹیم ہے جس نے 2015-16 کے سیزن کے بعد سے پاکستان ڈومیسٹک کرکٹ میں حصہ لیا ہے۔ فاٹا ٹیم کوالیفائنگ راؤنڈ کے ذریعے قائداعظم ٹرافی میں شامل ہوئی۔  اپنے پہلے فرسٹ کلاس میچ میں انھوں نے حبیب بینک لمیٹڈ کے ساتھ قائد اعظم ٹرافی 2015–16 میں ڈرا میچ کھیلا۔   انھوں نے ٹورنامنٹ کے اسی ایڈیشن کے راؤنڈ 6 میں اپنا پہلا میچ جیتاجس میں انھوں نے راولپنڈی کو چار وکٹوں سے شکست دی۔   

اگست 2016 میں انھوں نے پاکستان کے ڈومیسٹک ٹوئنٹی 20 کرکٹ ٹورنامنٹ یعنی قومی ٹی 20 کپ 2016–17 میں حصہ لیا۔  اپنے پہلے میچ میں انھوں نے راولپنڈی کو 15 رنز سے شکست دی۔  نومبر 2017 میں ، وہ قومی ٹی 20 کپ 2017–18 کے سیمی فائنل میں پہنچے ،  لیکن ان کی ٹیم لاہور بلیوز سے 10 رنز سے ہار گئی۔ 

## کھلاڑی
بین الاقوامی کرکٹ کھیلنے والے کھلاڑی **موٹے الفاظ** میں درج ہیں۔ 

* **[[عثمان خان شنواری|عثمان شنواری]]** ( کپتان )
* ریحان آفریدی
* آصف آفریدی
* خوشدل شاہ
* مختار احمد
* نوید ملک
* اویس ضیاء
* بلاول بھٹی
* سمین گل
* اسامہ میر
* **[[حماد اعظم]]**
* محمد نعیم
* نبی گل
* عرفان رشید
* شاہین آفریدی

## حوالہ جات

## بیرونی روابط
* کرکٹ آرکائیو میں فاٹا کا پروفائل
* کریک انفو میں فاٹا کا پروفائل

زمرہ:2015ء میں قائم ہونے والے کرکٹ کلب
زمرہ:پاکستان کی فرسٹ کلاس کرکٹ ٹیمیں
زمرہ:پاکستان میں 2015ء کی تاسیسات
کرکٹ ٹیم
زمرہ:خیبر پختونخوا میں کھیل
زمرہ:پاکستانی کھیلوں کے نامکمل مضامین
زمرہ:ویکی ڈیٹا سے مختلف مختصر وضاحت
زمرہ:قائد اعظم ٹرافی
امروٹ شریف

تحریک آزادی کے رہنما تاج محمود امروٹی کا علاقہ، ضلع شکار پور میں ہے
درگاہ امروٹ شریف کے موجودہ سجادہ نشین مولانا سید سراج احمد شاہ امروٹی ہیں،

زمرہ:ضلع شکارپور
موہن راکیش

**موہن راکیش** (मोहन राकेश؛ 8 جنوری 1925ء – 3 جنوری 1972ء) ہندی زبان کے ناول نگار اور ڈراما نگار تھے۔ وہ ہندی ادب میں 1950ء کی دہائی کی نئی کہانی (ادبی تحریک) کے پہل کاروں میں سے تھے۔ انھوں نے پہلا جدید ہندی ڈراما، آشاڑھ کا ایک دن (1958ء) لکھا، جس نے سنگیت ناٹک اکادمی کا مقابلہ جیتا۔ انھوں نے ناول، افسانہ، سفر نام، تنقید، یاداشت اور ڈراما کے میدان میں بہت سی خدمات سر انجام دیں۔

انھیں جے شنکر پرساد کی روایت کو آگے بڑھانے والا ڈراما نگار مانا جاتا ہے۔ ان کے یہاں پرساد کی طرح تاریخیت، شعریت، جدیدیت اور رومانیت موجود ہیں۔ موہن راکیش نے ناٹک کے فارم میں توڑپھوڑ نہیں کیا بلکہ اسے موڑ کر ایک نئی تازگی پیدا کی۔ انھوں نے جدید انسان کی کشمکش اور جدید احساس کو ناٹک کے فارم میں منتقل کیا ہے۔ موہن راکیش نے کم ناٹک لکھ کر زیادہ شہرت حاصل کی ہے۔ان کے اہم ڈرامے، اساڑھ کا ایک دن، لہروں کے راج ہنس، آدھ ادھورے، پیر تلے زمین، انڈے کے چھلکے اور رات بیتے تک ہیں۔

موہن راکیش کو ہندی زبان کا پہلا جدید ڈراما نگار مانا جاتا ہے۔ "اساڑھ کا ایک دن" کو اسٹیج اور ڈرامے کا حاصل مانا جاتا ہے۔ یہ شاعر کالی داس کی کہانی نہیں ہے بلکہ ان کی محرک ہیروئن ملکہ کی کہانی ہے۔ "لہروں کے ہنس راج" میں انسانی وجود اور اس کی داخلی آزادی کو اجاگر کیا گیا ہے۔ "آدھے ادھورے" نے جدید زندگی کی پیچیدہ سوالوں اور تضادات کو اٹھا کر ہندی ناٹک میں بحث کا دروازہ کھول دیا۔ اس ناٹک کے سارے کردار ادھورے پن، تشنگی، عدم اعتماد، نفسیاتی الجھن اور معاشی جدوجہد کے عذاب سے دوچار ہیں۔ اس کے بعد موہن راکیش کے کئی ناٹک اور ایکانکی یعنی یک بابی ڈرامے شائع ہوئے لیکن وہ آدھے ادھورے کے معیار کو نہ پہنچ سکے۔

موہن راکیش نئی کہانی کے اہم ستون ہیں۔ ان کی اہم کہانیاں، ایک ٹھہرا ہوا چاقو، اس کی روٹی، سودا، ملبے کا مالک، پھٹا ہوا جوتا، ہوا مرغ، بھوکے اور "ایک اور زندگی" ہیں۔ ”ملبے کا مالک“ تقسیم ہند کے بعد مسلم خاندانوں کی تباہی کی کہانی ہے۔ موہن راکیش کے موضوعات عام طور پر عورت مرد کے نئے رشتوں کی تلاش اور ازدواجی زندگی کی نفسیاتی الجھنوں تک محدود نہیں انھوں نے بہت سے دوسرے مسائل کو بھی اپنی کہانیوں کا موضوع بنایا ہے۔ ایک اور زندگی موہن راکیش کی نمائندہ کہانی ہے۔ یہ عورت مرد کے ٹوٹتے رشتوں کی کہانی ہے۔ اس زمانے کی جدید تہذیب اور جدید فیشن نے معاشرے میں میاں بیوی کے رشتوں میں کیسی ناہمواری پیدا کردی ہے یہ کہانی اس پر گہری نظر ڈالتی ہے۔ کردار کے اندر پیدا ہونے والی باریک سے باریک احساس یا لاشعور میں دبی کسی نازک ترین سوچ کر ابھار کر قارئین کے سامنے رکھ دینے کا فن موہن راکیش کو خوب آتا ہے۔ مجموعہ "پہچان" میں شامل کہانی "سیفٹی پِن" اس کی عمدہ مثال ہے۔

## حوالہ جات

زمرہ:1925ء کی پیدائشیں
زمرہ:1972ء کی وفیات
زمرہ:بیسویں صدی کے بھارتی مضمون نگار
زمرہ:بیسویں صدی کے بھارتی مترجمین
زمرہ:بیسویں صدی کے ہندوستانی ناول نگار
زمرہ:بھارتی مرد مضمون نگار
زمرہ:بھارتی مرد ناول نگار
زمرہ:پنجاب، بھارت کے ناول نگار
زمرہ:سنگیت ناٹک اکیڈمی ایوارڈ وصول کردہ شخصیات
زمرہ:فضلا جامعہ پنجاب
زمرہ:ہندی زبان کے مصنفین
زمرہ:ممبئی یونیورسٹی کا تدریسی عملہ
زمرہ:بیسویں صدی کے بھارتی ڈراما نگار اور ڈراما نویس
زمرہ:بھارتی مرد ڈراما نگار اور ڈراما نویس
زمرہ:سندھی شخصیات
زمرہ:بھارتی سندھی شخصیات
فہرست جامعات، بھارت

بھارت میں اعلیٰ تعلیم نجی اور سرکاری دونوں طرح کے جامعات میں دی جاتی ہے۔ بھارت میں جامعات مرکزی اور ریاستی حکومتوں کے زیر نگرانی چلتے ہیں۔ نجی جامعات مخلتف تنظیم اور اداروں کے تحت چلتے ہیں۔ بھارت کے تمام جامعات یونیورسٹی گرانٹس کمیشن کے مندرج اور مصدقہ ہوتے ہیں۔ یونیورسٹی گرانٹس کمیشن ایکٹ، 1956ء کے تحت اس کی تشکیل عمل میں آئی تھی۔ اس کے علاوہ 15 پروفیشنل کونسلیں بھی تشکیل دی گئیں جو مختلف زاویوں سے بھارت کی یونیوسٹیوں پر نطر رکھتی ہیں تاکہ ان کا معیار برقرار رہے۔
## اقسام
بھارت میں مندرجہ ذیل طرح ے جامعات موجود ہیں۔
### مرکزی جامعات
مرکزی جامعات کو سینٹرل یونیورسٹی یا یونین یونیورسٹی کہا جاتا ہے۔ ان کا قیام وزارت ترقی انسانی وسائل، حکومت ہند کے تحت شعبہ برائے اعلیٰ تعلیم کے ایک ایکٹ کے تحت عمل میں آیا۔

 کی تازہ فہرست کے مطابق بھارت میں کل 49 مرکزی جامعات ہیں۔

### ریاستی جامعات
ریاستی جامعہ یا اسٹیٹ یونیورسٹی ریاست کی نگرانی چلتی ہے اور ریاست کی اسمبلی کے ایکٹ کے تحت قیام پزیر ہوتی ہے۔  کو یو جی سی کی تازہ فہرست میں کل 367 اسٹیٹ یونیورسٹیاں ہیں۔{{refn|group=note|name=statecount|The list قدیم ترین ریاستی جامعہ ممبئی یونیورسٹی اور کلکتہ یونیورسٹی ہے۔

### ڈیمڈ جامعات
ڈیمڈ جامعہ یا ڈیمڈ یونیورسٹی نیم آزاد یونیورسٹی ہے جسے شعبہ برائے اعلیٰ تعلیم یو جی سی ایکٹ کی شق 3 کے تحت یو جی سی کے مشورہ پر قائم کرتا ہے۔ 

 یو جی سی کی تازہ فہرست میں کل 123 ڈیمڈ یونیورسٹیاں ہیں۔ اس فہرست کے مطابق بھارت میں انڈین انسٹی ٹیوٹ آف سائنس کو 12 مئی 1958ء کو پہلی مرتبہ ڈیمڈ یونیورسٹی کا درجہ ملا۔

### نجی جامعات
نجی جامعہ کا پرائیویٹ یونیورسٹی کو یو جی سی منظور کرتی ہے۔ نجی جامعہ کو ڈگری دینے کا اختیار ہے مگر وہ حرم جامعہ کے باہر کوئی کالج نہیں بنا سکتی ہے۔  بھارت میں کل 282 نجی جامعات ہیں۔

## فہرست جامعات

## حوالہ جات

زمرہ:جامعات و کالج کی فہرستیں بلحاظ ملک
زمرہ:بھارت کی جامعات
ناردرن کرکٹ ٹیم

**ناردرن کرکٹ ٹیم** پاکستان کی ایک ڈومیسٹک کرکٹ ٹیم ہے جو اسلام آباد کیپیٹل ٹیریٹری، گلگت بلتستان اور آزاد جموں و کشمیر کی نمائندگی کرتی ہے۔  یہ گھریلو فرسٹ کلاس، لسٹ اے اور ٹی 20 کرکٹ مقابلوں میں حصہ لیتی ہے، یعنی قائد اعظم ٹرافی، پاکستان کپ اور قومی ٹی/20 کپ۔  یہ ٹیم ناردرن کرکٹ ایسوسی ایشن کے زیر انتظام ہے۔

## تاریخ
ٹیم کو 31 اگست 2019 کو پاکستان کرکٹ بورڈ (پی سی بی) کے اعلان کردہ نئے ڈومیسٹک ڈھانچے کے ایک حصے کے طور پر متعارف کرایا گیا تھا۔  یہ ٹیم پاکستان کے شمالی علاقوں کی نمائندگی کے لیے تشکیل دی گئی تھی جس میں اسلام آباد، راولپنڈی، آزاد کشمیر اور گلگت بلتستان شامل ہیں۔ 3 ستمبر 2019 کو پی سی بی نے ٹیم کے لیے اسکواڈ کی تصدیق کی۔  عماد وسیم کو ٹیم کا کپتان نامزد کیا گیا۔ ناردرن نے فائنل میں 52 رنز سے بلوچستان کو شکست دے کر اپنا پہلا قومی ٹی ٹونٹی کپ جیتا۔ 

## موجودہ دستہ

* شاداب خان (c)
* محمد نواز (ن ک)
* روحیل نذیر (وک)
* علی عمران
* آصف علی
* حیدر علی
* حارث رؤف
* عماد وسیم
* محمد موسی
* ناصر نواز
* سلمان ارشد
* سہیل اختر
* سہیل تنویر
* عمر امین
* زمان خان
* ذیشان ملک

## حوالہ جات

زمرہ:پاکستان کی فرسٹ کلاس کرکٹ ٹیمیں
زمرہ:پاکستانی کھیلوں کے نامکمل مضامین
زمرہ:ویکی ڈیٹا سے مطابقت رکھنے والی مختصر تفصیل
مرکزی جامعہ (بھارت)

**مرکزی جامعہ **  بھارت کی وہ جامعات ہیں جو شعبہ برائے اعلیٰ تعلیم، وزارت ترقی انسانی وسائل، حکومت ہند کے تحت قائم کی جاتی ہیں۔  بھارت کی تمام جامعات کو یونیورسٹی گرانٹس کمیشن منظور کرتی ہے اور یہ کمیشن یونیورسٹی گرانٹس کمیشن ایکٹ، 1956ء کے تحت تشکیل دی گئی ہے۔ اس کے علاوہ 15 پروفیشنل کونسلیں بھی تشکیل دی گئیں جو مختلف زاویوں سے بھارت کی یونیوسٹیوں پر نطر رکھتی ہیں تاکہ ان کا معیار برقرار رہے۔ *مرکزی جامعہ سینٹرل یونیورسٹی ایکٹ 2009ء*۔ اسی ایکٹ کے تحت مرکزی یونیورسٹی اپنے مقاصد طت کرتی ہے۔ وہیں سے اختیارات بھی حاصل ہوتے ہیں۔ اس کے تحت اوائل میں 12 یونیورسٹیاں قائم کی گئی تھیں۔

 کی تازہ فہرست کے مطابق بھارت میں کل 49 مرکزی جامعات ہیں۔
ان میں سے 12 یونیورسٹیاں براہ راست مرکزی حکومت سے فنڈ حاصل کرتی ہیں جبکہ باقی کو یو جی سی فنڈ کرتی ہے۔

یو جی سی مرکزی جامعہ کے علاوہ جن یونیورسٹیوں کی دیکھ بھال کرتی ہے وہ مندرجہ ذیل ہیں

1۔ ریاستی جامعہ- ان جامعات کو بھارت کی تمام ریاستیں اپنے اپنے علاقہ میں علاقائی اسمبلی ایکٹ کے تحت قائم کرتی ہے اور دیکھ بھال کرتی ہے۔

2۔ ڈیمڈ جامعہ- ڈیمڈ جامعہ یا ڈیمڈ یونیورسٹی نیم آزاد یونیورسٹی ہے جسے شعبہ برائے اعلیٰ تعلیم یو جی سی ایکٹ کی شق 3 کے تحت یو جی سی کے مشورہ پر قائم کرتا ہے۔ 

3۔ نجی جامعہ کا پرائیویٹ یونیورسٹی کو یو جی سی منظور کرتی ہے۔ نجی جامعہ کو ڈگری دینے کا اختیار ہے مگر وہ حرم جامعہ کے باہر کوئی کالج نہیں بنا سکتی ہے۔  بھارت میں کل 282 نجی جامعات ہیں۔

ان یونیورسٹیوں کے علاوہ بھی بھارت میں کئی طرح کے تعلیمی، طبی، تحقیقی اور تکنیکی ادارے قائم ہیں جیسے انڈین انسٹی ٹیوٹ آف ٹیکنالوجی، نیشنل انٹی ٹیوٹ آف ٹیکنالوجی، انڈین انسٹی ٹیوٹ آف سائنس ایجوکیشن اینڈ ریسرچ، انڈین انسٹی ٹیوٹ آف انجینئرنگ سائنس اینڈ ٹیکنالوجی، انڈین انسٹی ٹیوٹ آف مینیجمینٹ اور آل انڈیا انسٹیوٹ آف میڈیکل سائنسز۔ ان کے علاوہ بھی دیگر قسم کے تعلیمی ادارے قائم ہیں۔

## مرکزی جامعات بلحاظ ریاستیں اور یونین علاقے

## بھارت میں مرکزی جامعات کی فہرست

;Notes
 Granted central university status (year)
# Established by the Central Universities Act, 2009
 Established under Central Act: *South Asian University Act, 2008 and Nalanda University Act, 2010*
‡ Directly funded by حکومت ہند and not by UGC

## حوالہ جات

زمرہ:بھارت میں مرکزی جامعات
احسان جعفری

**احسان جعفری** 
(1929ء&nbsp;– 28 فروری 2002ء) ایک بھارتی سیاست دان اور چھٹی لوک سبھا میں کانگریس پارٹی کے سابق رکن ہیں۔ وہ گلبرگ سوسائٹی قتل عام میں اپنی جان کھو دیے تھے۔ یہ آزاد بھارت میں فرقہ وارانہ فسادات کے بدترین واقعات میں سے ایک اور 2002ء کے سلسلہ وار گجرات فسادات کی ایک کڑی تھی، جس کا تذکرہ اور اس پر مباحث بعد میں بھارت کے سنسد یا بھارتی پارلیمنٹ میں ہوئے ہیں۔

28 فروری، 2002ء کو احسان کو ایک جنونی ہجوم نے تلواروں سے بے رحمانہ انداز میں جسم کے ٹکڑے ٹکڑے کر کے اور آگ لگا کر قتل کر دیا تھا اور، جب انھوں نے ان خواتین اور بچوں کی جانوں کو بچانے کے لیے اپیل کی تھی جنھوں نے ریاست گیر فسادات کے دوران ان کے یہاں پناہ لی تھی۔ سپریم کورٹ کی جانب سے متعین خصوصی تحقیقاتی ٹیم اس نتیجے پر پہنچی کہ احسان کو جنونی ہجوم نے اس وقت قتل کیا جب انھوں نے ایک بپھرے ہوئے ہندو ہجوم پر گولی چلائی جو ان کے گھر کے پاس آ چکا تھا۔ ان بیوہ ذکیہ جعفری نے بعد میں یہ دعوٰی کیا کہ ریاست گجرات اور اس وقت کے وہاں وزیر اعلٰی اور بعد میں بھارت کے وزیر اعظم بننے والے نریندر مودی اس کے واقعے اور گلبرگ سوسائٹی کے متاثرین کی پولیس کے بر وقت نہ پہنچ کر مدد کرنے کے لیے ذمے دار قرار دیا۔ تاہم اس الزام کو سپریم کورٹ کی جانب سے متعین خصوصی تحقیقاتی ٹیم نے 2008ء میں خارج کر دیا۔ ذکیہ نے اس فیصلے کے خلاف نظر ثانی کی درخواست دائر کی تھی جو ہائی کورٹ میں زیر دوران ہے۔

## سوانح
احسان جعفری کی پیدائش 1929ء میں برہانپور میں ہوئی جو موجودہ مدھیہ پردیش میں واقع ہے۔ ان کے والد کا نام ڈاکٹر اللہ بخش تھا۔ 1935ء میں احسان احمد آباد کا رخ کیے اور انھوں نے آر سی کمرشیل ہائی اسکول میں ابتدائی تعلیم مکمل کی۔

بعد میں وہ ترقی پسند مدیروں کی انجمن کے معتمد عمومی منتخب ہوئے۔ اسی دوران وہ قانون کی ڈگری مکمل کیے اور احمد آباد میں اٹارنی کے طور پر کام کرنے لگے تھے۔ 

1960ء میں احسان اندرا گاندھی کی زیر قیادت کانگریس پارٹی میں شمولیت اختیار کیے اور وہ 1972ء تک شہر کی اکائی کی صدارت کر رہے تھے۔ 1977ء میں ایمرجنسی کے بعد وہ چھٹی لوک سبھا میں رکن پارلیمان منتخب ہوئے، جب پارٹی چو طرف سے اپنی بنیادیں کھو چکی تھی اور بیشتر ریاستوں میں بری طرح سے ہار چکی تھی۔ اس کے بعد سے وہ پارٹی میں فعال رہے اور گجرات میں کانگریس کے تنظیمی ڈھانچے میں کئی کلیدی تنظیمی عہدوں پر فائز رہے۔

## مزید دیکھیے
* گجرات فسادات (2002ء)

## حوالہ جات

زمرہ:1929ء کی پیدائشیں
زمرہ:2002ء کی وفیات
زمرہ:ایشیا میں 2002ء میں قتل
زمرہ:برہانپور کی شخصیات
زمرہ:بیسویں صدی کے بھارتی قانون دان
زمرہ:بھارت میں 2000ء کی دہائی میں قتل
زمرہ:چھٹی لوک سبھا کے ارکان
زمرہ:گجرات (بھارت) سے لوک سبھا کے ارکان
زمرہ:گجرات فسادات، 2002ء
زمرہ:گجرات، بھارت سے انڈین نیشنل کانگریس کے سیاست دان
زمرہ:مقتول بھارتی سیاست دان
زمرہ:ہندوستانی شیعہ شخصیات
زمرہ:2002ء میں بھارت میں جرائم
زمرہ:گجرات (بھارت) میں مقتول شخصیات
زمرہ:انڈین نیشنل کانگریس (یو) کے سیاست دان
زمرہ:ویکی ڈیٹا سے مطابقت رکھنے والی مختصر تفصیل
زمرہ:بھارتی مقتولین
بھوت گھر

بھوت گھر یا گھوسٹ ہاؤس یا ہانٹڈ ہاؤس یا آسیب زدہ گھر ایسے مکانات کو کہا جاتا ہے جہاں پر خیال کیا جاتا ہے کہ  اس جگہ مرنے والوں کی روحیں رہتی ہیں۔ سمجھا جاتا ہے کہ یہ روحیں اس مکان کے سابقہ رہائشیوں کی ہو سکتی ہیں۔

زمرہ:اقسام مکانات
زمرہ:بھوت
زمرہ:کامنز زمرہ جس کا ربط ویکی ڈیٹا پر ہے
زمرہ:مبینہ آسیب زدہ مقامات
ڈمپل یادو

[تصغیر|اتر پردیش میں اس وقت کے وزیر اعلٰی [اکھیلیش یادو کی اہلیہ ڈمپل یادو ایک کار کے سامنے کھڑے ہو کر کے تصویر کھنچواتی ہوئی۔ یہ تصویر 2016ء کی ہے جب ڈمپل یادو اپنی سماج وادی پارٹی کے ایک قانون ساز امید وار کے لیے مہم چلا رہی تھی۔ ڈمپل کی پیلی ساڑی اور پیلے تلک والی یہ تصویر ملک کے کئی اخبارات میں چھپی۔ یہ تصویر ڈمپل کی فعال سیاست میں قدم جمانے اور ملائم سنگھ یادو کے خاندان کی سیاسی میدان اور زور آور پہنچ اور پکڑ کے طور پیش کیا گیا۔ ]]
**ڈمپل یادو** 
(پیدائش: 1978ء)، بھارتی سیاست دان۔ یہ اترپردیش، بھارت کے سابق وزیر اعلٰی اکھیلیش یادو کی اہلیہ اور ان کے والد اور اسی ریاست کے سابق وزیر اعلٰی ملائم سنگھ یادو کی بہو ہے۔

## زندگی کی جھلکیاں
o ڈمپل یادو اتراکھنڈ کے ضلع المورا میں پیدا ہوئی تھی۔
o ڈمپل نے اپنی تعلیم بٹھنڈا ، پونے اور انڈمان و نکوبار جزائر سے مکمل کی۔

o فی الحال ، اس کے والدین اتراکھنڈ کے کاشی پور میں رہتے ہیں۔

o اس نے لکھنؤ یونیورسٹی سے فیکلٹی آف کامرس میں انڈر گریجویٹ تعلیم (ڈگری) مکمل کی۔

o ڈمپل یادو کی شادی 21 سال کی عمر میں اکھیلیش یادو سے ہوئی تھی۔

o سیاسی اثر و رسوخ اور نامی گرامی شخصیات کے خاندانوں سے وابستگی کی وجہ سے بالی ووڈ کی فلمی صنعت کی مشہور شخصیات جیسے راجیش کھنہ اور امیتابھ بچن نے ڈمپل یادو کی شادی میں شرکت کی۔

o ڈمپل یادو سماج وادی پارٹی کے کرتا دھرتا اور سسرال کے صدر خاندان ملائم سنگھ یادو کے بیٹے اکھلیش یادو کی بہو ہے۔

o 2009ء میں فیروز آباد لوک سبھا حلقہ کے ضمنی انتخاب کے دوران ڈمپل یادو کو راج ببر کے خلاف شکست کا سامنا کرنا پڑا۔

o سال 2012ء میں ڈمپل یادو لوک سبھا ضمنی انتخاب کے دوران قنوج کے حلقے سے رکن پارلیمنٹ منتخب ہوئی تھی اور انھوں نے اتر پردیش کے قنوج حلقہ کی واحد بلا مقابلہ خاتون ہونے کی وجہ سے اخبارات اور ذرائع ابلاغ کی سرخیوں کا حصہ بنی۔

## شادی اور خانہ آبادی
25 سالہ اکھیلیش یادو نے اپنے کالج کے دنوں میں 21 سالہ ڈمپل سے ملاقات کی۔ ڈمپل لکھنؤ یونیورسٹی سے کامرس کی تعلیم حاصل کررہی تھی اور اکھیلیش ماحولیاتی انجینئری میں ماسٹر ڈگری کے ساتھ آسٹریلیا سے واپس آ چکا تھا۔ دونوں کی ملاقات ایک مشترکہ دوست کے ذریعے ہوئی۔ محبت دیکھ کر ، محبت میں اضافہ ہونا شروع ہوا اور 1999ء میں دونوں نے شادی کرلی۔

## حوالہ جات

زمرہ:1978ء کی پیدائشیں
زمرہ:اتر پردیش کا یادو خاندان
زمرہ:اکیسویں صدی کی بھارتی خواتین سیاست دان
زمرہ:اکیسویں صدی کے بھارتی سیاست دان
زمرہ:بقید حیات شخصیات
زمرہ:پندرہویں لوک سبھا کے اراکین
زمرہ:پونے کی شخصیات
زمرہ:سماج وادی پارٹی کے سیاست دان
زمرہ:سولہویں لوک سبھا کے اراکین
زمرہ:ضلع قنوج کی شخصیات
زمرہ:لکھنؤ یونیورسٹی کے فضلا
زمرہ:لوک سبھا اراکین از اترپردیش
زمرہ:ویکی ڈیٹا سے مطابقت رکھنے والی مختصر تفصیل
زمرہ:1979ء کی پیدائشیں
زمرہ:سترہویں لوک سبھا کے ارکان
زمرہ:پونے کے سیاست دان
تھنگم الزبتھ فلپ

**تھنگم الزبتھ فلپ** (1921–2009) ایک ہندوستانی تغذیہ پسند اور ہندوستان میں مہمان نوازی کی تعلیم کی علمبردار تھی۔   وہ انسٹی ٹیوٹ آف ہوٹل مینجمنٹ ، کیٹرنگ ٹیکنالوجی اور اپلائیڈ نیوٹریشن ، ممبئی     کی پرنسپل ایمریٹس تھیں اور کھانا بنانے پر متعدد کتابوں کی مصنف تھیں۔   *[[ادارہ برائے خوراک و زراعت|ایف اے او]] سیرس میڈل*  اور نائٹ ہڈ آف آرڈر آف کارڈن بلو ڈو سینٹ ایسپریٹ کے وصول کنندہ ،  فلپ کو 1976 میں ہندوستان کی حکومت نے پدما شری کا چوتھا اعلی شہری سویلین ایوارڈ سے نوازا تھا۔ 
## حوالہ جات

زمرہ:1921ء کی پیدائشیں
زمرہ:2009ء کی وفیات
زمرہ:بیسویں صدی کی بھارتی خواتین
زمرہ:بیسویں صدی کے بھارتی تعلیمی نظریہ ساز
زمرہ:بھارتی تعلیمی نظریہ ساز خواتین
زمرہ:ضلع کوژیکوڈ کی شخصیات
زمرہ:کیرلا کی خواتین سائنس دان
زمرہ:کیرلا کی معلمات
زمرہ:کیرلا کے معلمین
زمرہ:ملیالی شخصیات
زمرہ:بیسویں صدی کی بھارتی شخصیات
زمرہ:بیسویں صدی کی معلمات
آمیر قلعہ

**آمیر قلعہ** بھارت کی ریاست راجستھان کے آمیر شہر میں واقع ہے۔ اس کا کل رقبہ  پر محیط ہے۔

## جائے وقوع

راجستھان کی دار الحکومت جے پور سے 12 کلومیٹر کے فاصلے پر واقع ہے۔

## تاریخ

آمیر شہر کو سب سے پہلے میناوں نے آباد کیا تھا۔ اس کے کچھ عرصے بعد کچھواہا راجپوتوں کا قبضہ ہو گیا۔

## تفصیل
آمیر قلعے کا شمار بھارت کے مضبوط قلعوں میں ہوتا ہے جسے یونیسکو کی عالمی ثقافتی ورثہ میں بھی شامل کیا گیا ہے۔ آمیر قلعہ مغل راجپوت تعمیر کا ایک عمدہ شاہکار ہے جس کی تعمیر میں ریت لیے پتھر اور سنگ مرمر کا استعمال کیا گیا۔ قلعہ چار منزلہ ہے اور ہر منزلے پر صحن بنائے گئے ہیں۔ اور اوپری منزلے پر امبر پیلیس ہے جہاں راجا کی قیام گاہ ہوا کرتی تھی۔ قلعے میں دیوان عام، دیوان خاص، شیش محل اور جے مندر واقع ہے۔ قلعے کے چاروں طرف پہاڑیاں ہیں جس پر حفاظتی دیواریں بنائی گئی ہیں اور دیواروں پر چڑھنے کے لیے سیڑھیاں بھی ہیں۔

## آمیر قلعہ اور سلطنت مغلیہ کے تعلقات

جس وقت مغل بادشاہ ہمایوں کی حادثاتی موت ہوئی اس وقت جلال الدین اکبر کی عمر صرف 14 سال تھی۔ 1556ء میں اکبر کی تاجپوشی کے بعد اسلامی ہندوستان کی تاریخ میں ایک بالکل نئے دور کا آغاز ہوتا ہے۔ استحکام حکومت کے ضمن میں اکبر نے سب سے پہلا کام یہ کیا کہ ملک میں جو صوبے خود مختار اور آزاد ہو گئے تھے، انھیں پھر حکومت دہلی کے تابع کیا اور راجپوت پالیسی پر عمل پیرا ہوا۔ اے ایل سریواستو کہتے ہیں کہ اکبر کی راجپوت پالیسی سوچی سمجھی یا جانی بوجھی پالیسی تھی اور روشن خیال مطلب پرستی قابلیت کے اقرار انصاف اور مساوی برتاؤ کے اصولوں پر مبنی تھی۔
1559ء میں اکبر نے آمیر کے راجا بہاری مل سے مصالحت کر لی تھی۔ راجا نے اکبر کی اطاعت قبول کر لی، بہاری مل نے اپنی سب سے بڑی بیٹی جودھا بائی کی شادی اکبر سے کر دی۔ جودھا بائی بعد میں مریم زمانی کہلائی۔ شہزادہ سلیم عرف جہانگیر مریم زمانی ہی کی سگی اولاد ہے۔ بعد میں اکبر نے بکانیر جیسلمیر کی راجپوت شہزادیوں سے بھی شادی کی۔ شہزادہ سلیم نے بھی جودھا بائی کے بھای بھگونت داس کی بیٹی من بھاوتی بائی عرف شاہ بیگم سے شادی کر لی۔ اکبر اپنے راجپوت رشتداروں سے شاہی خاندان کے ارکان کی طرح سلوک کرتا تھا اور انھیں فوج اور حکومت میں اعلیٰ عہدے پر فائز کیا کرتا تھا۔ راجپوتوں کو اعلیٰ ترین دیوانی اور فوجی عہدے عطاء کیے، بھگونت داس اس کا بیٹا راجا مان سنگھ بربل تمام اعلیٰ درجے کے عہدے دار تھے۔ راجا مان سنگھ کو ہی اکبر نے میواڑ کے راجا مہارانہ پرتاپ کی سرکوبی کے لیے کُمبل گڑھ (موجودہ راج سمند ضلع) روانہ کیا اور ہلدی گھاٹی کے مقام پر مغل افواج اور مہارانہ پرتاپ کی فوج کے درمیان میں تاریخی گھمسان جنگ ہوئی جس میں مہارانہ پرتاپ کی فوج کے 1600 اور مغل فوج کے 300 فوجی مارے گئے۔ مہارانہ پرتاپ اپنی فوج کو مرتا ہوا دیکھ اپنے گھوڑے چیتک پر سوار ہو کر گوگنڈا فرار ہو گیا۔

## حوالہ جات

## بیرونی روابط==https://whc.unesco.org/en/list/247/*%7B%7Bزمرہ کومنز|Amber Fort}}

زمرہ:بھارت میں شاہی رہائش گاہیں
زمرہ:بھارت میں مقامات عالمی ثقافتی ورثہ
زمرہ:تاریخ جے پور
زمرہ:جے پور کے محلات
زمرہ:راجستھان کے قلعے
زمرہ:کامنز زمرہ جس کا ربط ویکی ڈیٹا پر ہے
زمرہ:ہندوستان میں 1592ء کی تاسیسات
زمرہ:ویکی ڈیٹا سے مختلف مختصر وضاحت
زمرہ:راجستھان میں محلات
زمرہ:1592ء کی تاسیسات
زمرہ:سنگ مرمر کی عمارتیں
زمرہ:راجستھان کے آباد مقامات
بیسن

**بیسن** جسے چنے کا آٹا بھی کہا جاتا ہے عموما چنے کی دال کو پیس کر بنایا جاتا ہے یہ برصغیر پاک و ہند کے کھانوں میں اہم جز سمجھا جاتا ہے۔ ہندوستانی، بنگلہ دیشی، برمن، نیپالی، پاکستانی اور سری لنکن کئی طرح کے کھانوں میں اسے شامل کیا جاتا ہے۔بیسن زیادہ تر چنے کی دال کو پیس کر یا خام بھنے چنے سے بھی بنایا جاتا ہے
مختلف اقسام کے بیسن بہت ذائقہ دار ہوتے ہیں جبکہ خام قسم میں تھوڑا سی کڑواہٹ ہوتی ہے

### خصوصیات
بیسن میں عموما دیگر آٹوں کے مقابلے میں کاربوہائیڈریٹ کا بہت زیادہ عمدہ تناسب پایا جاتا ہے جبکہ فائبر اور پروٹین بھی متوازن تناسب میں موجود ہوتا ہے 

### کھانے
برصغیر پاک و ہند میں بیسن کو مختلف کھانوں میں اہم جز کے طور پر استعمال کیا جاتا ہے بیسن سے عموما جو کھانے بنائے جاتے ہیں وہ مندرجہ ذیل ہیں
* کری
* بوندی
* بجھیا
* چکلی
* لڈو
* سوان پٹی
* پکوڑے
* ڈھوکلہ
* ڈوسا

اندھراپردیش میں چنے کے آٹے کے ساتھ ایک سالن جسے سنگا پینڈی کورا کہا جاتا بنایا جاتا ہے جیسے کہ زیادہ تر پوری یا چپاتی کے ساتھ کھایا جاتا ہے ۔ موسم سرما  میں عموما ناشتے میں لوگ اسے بہت زیادہ رغبت سے کھاتے ہیں۔ہندوستان میں بیسن کے پین کیک بہت مشہور و معروف اسٹریٹ فوڈ ہے۔

جنوبی یورپ

لگورین بحرکے ساحل کے ساتھ گربنزو پھلیوں سے تیار کردہ آٹا جوکے چنے کے آٹے کی ہی مختلف قسم ہے اس سے تندور میں بنے ہوئے باریک پین کیک تیار کیے جاتے ہیں جو  عوام الناس میں بہت زیادہ مشہور ہیں۔اس مشہور اسٹریٹ فوڈ کو اطالوی کھانوں میں فار یناٹا، جنیوا میں فیانا اور فرانسیسی کھانوں میں سوکا کہا جاتا ہے
ہسپانوی کھانوں میں بھی چنے کا آٹا ایک اہم جز سمجھا جاتا ہے جبکہ قبرص اور یونان میں اسے خوشی اور غمی کے موقع پر بنائے جانے والے کھانوں میں استعمال کیا جاتا ہے

یسن کے دیگر استعمال

پانی یا دہی کہ ساتھ بیسن کی لئی بنا کر برصغیر پاک و ہند پر چہرے پر لگائی جاتی  ہے اسے چہرے کی صفائی کے لیے بے حد فائدہ مند تصور کیا جاتا ہے اسے انڈے کے متبادل کے طور پر کباب  کے تلنے کے لیے بھی استعمال کیا جاتا ہے ۔

## حوالہ جات

زمرہ:آٹا
زمرہ:چنے کے پکوان
زمرہ:الجزائری پکوان
زمرہ:بھارتی پکوان
زمرہ:بحیرہ روم کے پکوان
جوزف عاشق

جوزف نام عرف دولارے صاحب تخلص عاشقؔ تھا۔ ان کے والد کا نام مانوک اور فرانسسی نژاد اور بھوپال میں کپتان تھے۔ عاشق بھوپال میں 1271ہجری میں پیدا ہوئے۔ وفات کا سال معلوم نہ ہو سکا اتنا معلوم ہے کہ 1304 ہجری میں زندہ تھے، بھوپال کے مقبول شاعر تھے اور گھر گھر ان کے چرچے تھے۔ بیگم صاحبہ بھوپال کی جانب سے جو مشاعرے منعقد کرائے جاتے تھے عاشق ان میں شریک ہوکر داد وصول کرتے تھے۔ عالم گیر محمد خان نمودؔ، عنایت محمد راسخؔ، عاقل محمد خان عاقلؔ، محمد عزیز اللہ خان عزیزؔ، شیخ منیر الدین تمیزؔ، شیخ نور الحسن اخلاصؔ، محمد شاہ میر خان عیشؔ اور سید ممتاز علی حافظؔ سے دن رات کی صحبت تھی جس کی وجہ سے عاشق کا شعر و سخن کا اچھا ذوق رکھتے تھے۔
## نمونہ کلام

محو نظارہ ہوا کس کی نظر کے تیر کا

طائر دل پر گمان ہے طائر تصویر کا

آج میخانہ پہ واعظ بن کے پیتے ہیں شراب

شیخ جی قائل ہوں میں اس آپ کی تدبیر کا

مصحف رخ کے تصور میں یہ دل سے پارہ ہے

میں بھی حافظ ہوں اسی قران کی تفسیر کا

صورت فرہاد عاشقؔ پھوڑے پتھر سے سر

سنگ سے بھی سخت ہے دل اس بت بے پیر کا

اشک کا ہر ایک ہے سمندر کا جواب

ابر نیساں کب ہے میرے دیدہ تر کا جواب

نوک مژگاں دئے ہی ہیں تیر و نشتر کا جنواب

دونوں ابرو ہیں ترے شمشیر و خنجر کا جواب

## ماخذ

تذکرہ یورپین شعرا۔ محمد سردار علی
گرم مصالحہ

تصغیر|گرم مصالحہ
گرم مصالحہ (ہندی : गरम मसाला , مراٹھی : गरम मसाला, پنجابی : ਗਰਮ ਮਸਾਲਾ , گجراتی : ગરમ મસાલા , بنگالی : গরম মসলা)زمینی مصالحوں کا مرکب ہے ، جو برصغیر ہند و پاک سے آیا ہے ، یہ برصغیر ہند و پاک اور جنوبی افریقہ کے کھانوں میں عام ہے ، یہ تنہا یا دیگر مصالحوں کے ساتھ مستعمل ہوتا ہے۔

## اجزاء

گرم مصالحہ کی ترکیب علاقائی طور پر مختلف ہے ، برصغیر ہند و پاک میں بہت سی ترکیبیں علاقائی اور ذاتی ذوق کے مطابق ہیں ، اور کسی کو بھی دوسروں سے زیادہ مستند نہیں کہا جا سکتا ہے۔ملے ہوئے اجزا گرم کرکے پیس کر پاوڈر کے طور پر ملایا جاتا ہے۔

گرم مصالحہ کا ایک عام ہندوستانی نسخہ حسب ذیل اجزا پر مشتمل ہے:

سونف

کالی اور سفید کالی مرچ

لونگ

دارچینی کی چھال

چکنا (جائفل کا بیرونی احاطہ)

کالی اور سبز الائچی کی پھلی

کری پتی

زیرہ

دھنیا

کچھ ترکیبوں میں  مصالحوں کو جڑی بوٹیوں سے ملا دیا جاتا ہے ، جبکہ دیگر مصالحہ جات کو پانی ، سرکہ یا دیگر سیال کے ساتھ ملاکر پیسٹ بنایا جاتا ہے ۔ کچھ ترکیبوں میں گری دار میوے ، پیاز یا لہسن سمیت اجزاء شامل کیے جاتے ہیں۔کچھ ترکیبوں میں ستارہ سونف ، ہینگ ، مرچ ، پتھر کے پھول (جسے داگد پھول کے نام سے جانا جاتا ہے) اور کباب چینی کی تھوڑی مقدار بھی ملائی جاتی ہے۔متوازن اثر حاصل کرنے کے لیے ذائقے کو احتیاط سے ملایا جا سکتا ہے یا کسی ایک ذائقہ پر زور دیا جا سکتا ہے۔ اس کے ذائقوں اور خوشبوؤں کو جاری کرنے کے لیے استعمال سے پہلے مصالحہ گرم کیا جا سکتا ہے۔

زمرہ:بنگالی پکوان
زمرہ:بنگلہ دیشی پکوان
زمرہ:بھارتی پکوان
زمرہ:پاکستانی پکوان
زمرہ:مصالحہ جات
زمرہ:نیپالی پکوان
زمرہ:ہندوستانی مصالحہ جات
زمرہ:ویکی ڈیٹا سے مختلف مختصر وضاحت
نواب واجد علی شاہ کی گوپیاں

جب کوئی قوم زوال پزیر ہوتی ہے تو اس کے رنگ ڈھنگ اور شوق کتنے بدل جاتے ہیں۔ برصغیر میں عہد زوال میں لکھنؤ کے شاہان صرف نام کے بادشاہ رہے تھے۔ وہ رزم ہٹ کر بزم میں پناہ لینے پرمجبور ہوئے یہ شوق و انداز جو انھوں نے اپنائے یہ زوال پزیری نشانیاں ہیں مگر یہ جذبات کے اظہار کا راستہ ہیں۔ یہاں آخری تاجدار نواب واجد علی جان علم عرف رنگیلے کی بیگمات کا مختصر سے تذکرہ ہے۔

## تعداد
لکھنؤ میں جان عالم کی بیویوں کی تعداد تین سو زائد تھی۔ جو لکھنؤ کے قیصر باغ میں مقیم تھیں۔ جان عالم کے محبانہ خطوط جو انھوں نے بعض بیگمات کو لکھے تھے اپنی رنگینی بیان معنی آفرینی سے دنیائے ادب میں ایک قابل قدر اضافہ ہیں۔ کلکتہ میں ان کی نکاحی بیویوں کے علاوہ متاعی بیویوں کی تعداد ڈھائی سو تھی۔ انھیں آٹھ درجوں میں تقسیم کرکے ڈیڑھ سو سے پندرہ سو روپے گزارے کے لیے دیے جاتے تھے۔ بعض کو یکمشت رقم دے کر رخصت کر دیا گیا تھا۔ ان کی متاعی بیویوں کو تین حصوں محلات، بیگمیں اور خلوقیان میں تقسیم کیا ہے       ۔

## خطابات

##### محلات
یہ وہ بیویاں جو صاھب اولاد تھیں۔ مثلاً فخر محل، نازک محل، الفت محل اور ممتاز محل وغیرہ۔

##### بیگمیں
یہ وہ بیویاں تھیں جن سے کوئی اولاد نہیں ہوئی۔ مثلاً افضل بیگم چندری بیگم، مہر بیگم چمن بیگم وغیرہ۔

##### خلوقیان
ان سے متعہ کر لیا گیا تھا مگر یہ بعض ادنیٰ خدمات انجام دیا کرتی تھیں۔ مثلاً مصفا بیگم، آبرساں بیگم، آبدار جان بیگم، امانی بیگم وغیرہ۔

## اسیری
کلکتہ میں جب فورٹ ولیم میں اودھ کے کنھیا کو نذر بند کر دیا گیا تو واجد علی شاہ اپنی گوپیوں یا بیگمات سے زندگی میں پہلی بار جدا ہوئے۔ جس سے ان کا دل ٹوٹ گیا اور تنہائی سے گھبرا کر معزول شاہ اپنی محبوب بیگمات سے ان کی نشانیاں طلب فرماتے اور اپنے زخمی دل کو تسکین پہنچاتے۔ جو بیگمات ان کی فرمائش پوری کردیتیں وہ ان سے خوش ہوجاتے اور جو شوخ مزاجی سے ٹال جاتیں ان سے انھیں گلے شکوے رہتے تھے۔ چنانچہ انھوں نے دلدار محل سے مسی، صغرا بیگم سے ڈوپٹہ، قیصر بیگم سے پاؤں کا چھلا، معشوق محل سے کٹے ناخن اور اختر محل سے ذلفوں کے بال، دلدار محل نے اپنی مسی، اختر محل نے اپنے بال بھیجے۔ واجد علی شاہ ہمشہ انھیں اپنی نگھاؤں کے سامنے رکھتے اور بار بار سونگھتے۔ بعض نے کچھ نہیں بھیجا تھا۔ اختر محل کے یہاں سے روزانہ ایک خوان کھانے کا اور پانچ گلوریاں پان کی آتی تھیں۔ واجد علی شاہ نے قید ہونے کے باوجود انھیں تیس ہزار روپیہ نقد عطا کیے۔ اس بارے میں خود ہی لکھتے ہیں۔

## منظوم
نہ بھیجی کسی نے مجھے کوئی چیز

کسی نے نہ کی دوستی کی تمیز

مگر ہاں اک اختر محل ہے لٰیئق

وہ زندہ میں میری ہوئی ہے رفیق

رکھے موئے سر اپنے دل کے قریں

یہ سمجھا کہ دل میں ہے وہ مہ جبیں

وہ پہنچاتی ہے مجھ کو خوان طعام

تو آتا ہے ہر روز اے نیک نام

عجب اس میں کیا کس کی دختر ہے وہ

وہ اختر ہے مہر منور ہے وہ

اسی دن کو ہیں ذی حسب کا کے

اس دن کو ہیں خوش نسب کام کے

ان بیویوں میں مشہور نواب حضرت محل صاحبہ، نواب عالم آرا بیگم بیاہتا بیوی تھیں، نواب اختر محل صاحبہ، رونق آرا بیگم، نواب اشتیاق محل۔ نواب سلیماں محل صاحبہ، نواب امیر محل صاحبہ، پری محل، عاشق محل نواب انجم النساء بیگم صاحبہ، نواب معشوق محل صاحبہ، سکندر محل، سرفراز محل، نواب سلطان جہاں محل، چتر محل اور ممتاز محل ثالث زیادہ مشہور ہیں۔

## ماخذ
شیخ تصدیو حسن۔ بیگمات اود
گیلاد تسوکرمن

**گیلاد تسوکرمن** ()(عبرانی: גלעד צוקרמן)(پیدائش 1 جون 1971) ایک ماہر لسانیات ہیں۔

## کتابیں
* 
* *[[w:en:Language Contact and Lexical Enrichment in Israeli Hebrew|Language Contact and Lexical Enrichment in Israeli Hebrew]]*. Palgrave Macmillan. 2003. ISBN 978-1403917232 http://www.palgrave.com/br/book/9781403917232.
* 
* ''Burning Issues in Afro-Asiatic Linguistics'', 2012.
* ''Jewish Language Contact'', *International Journal of the Sociology of Language* 226), 2014.
* ''Engaging – A Guide to Interacting Respectfully and Reciprocally with Aboriginal and Torres Strait Islander People, and their Arts Practices and Intellectual Property'', 2015.
* ''Dictionary of the Barngarla Aboriginal Language'', 2018
*   ''Barngarlidhi Manoo'' II

## تعلیمی مضامین
* 
* 
* 
* 
* 
* 
* 
* 

## فلمیں
* Fry's Planet Word, اسٹیون فرائی, گیلاد تسوکرمن
* SBS: Living Black: S18 Ep9 - Linguicide,
* Babbel: Why Revive A Dead Language? - Interview with Prof. Ghil'ad Zuckermann
* Barngarla people rediscover their language, SBS News
* edX MOOC ''Language Revival: Securing the Future of Endangered Languages’’

## بیرونی روابط
* University of Adelaide: Researcher Profile: Ghil'ad Zuckermann
* University Staff Directory: Ghil'ad Zuckermann
* Ghil'ad Zuckermann, Academia
* Ghil'ad Zuckermann's website

## حوالہ جات

زمرہ:1971ء کی پیدائشیں
زمرہ:اسرائیلی یہودی
زمرہ:ایڈیلیڈ کی شخصیات
زمرہ:برطانوی ماہرین لسانیات
زمرہ:بقید حیات شخصیات
زمرہ:بیسویں صدی کے ماہرین لسانیات
زمرہ:تل ابیب کی شخصیات
زمرہ:فضلائے جامعہ تل ابیب
زمرہ:ماہرین سامیت
زمرہ:نیشنل یونیورسٹی آف سنگاپور کا تدریسی عملہ
زمرہ:اوکسفرڈ انگریزی لغت کے معاونین
زمرہ:آسٹریلوی یہودی
زمرہ:ویکی ڈیٹا سے مختلف مختصر وضاحت
زمرہ:زبان کی بحالی
زمرہ:کیمبرج یونیورسٹی کے فضلا
زمرہ:آسٹریلیا
زمرہ:اطالیہ
زمرہ:برطانیہ عظمٰی
زمرہ:ماہرین علم زبان
زمرہ:اسرائیلی سائنسدان
زمرہ:ماہرین عبرانیات
زمرہ:اطالوی شخصیات
زمرہ:لغت نگار
زمرہ:ماہرین لسانیات
زمرہ:شنگھائی کی شخصیات
زمرہ:جامعہ اوکسفرڈ کی شخصیات
زمرہ:مضمون نگار
الشنفری

عمرو بن مالک الازدی جس کا لقب شنفری تھا۔  یہ طبقہ ’’صحالیک الشعرا‘‘ یعنی خانماں برباد منچلے نوجوان شعرا کا ہیرو تھا۔  جو گھر بار چھوڑ جنگلوں اور صحراؤں میں رہتے تھے۔  شنفری کا کلام بڑا مؤثر، الفاظ بڑے پر شکوہ ثقیل اور بھاری بھرکم ہیں اس کا قصیدہ لامیۃ العرب عرب بدوی نوجوان کی زندگی اس کی تکالیف اور گھر بار دوست و احباب سے دوری اور مہجوری کی دل خراش داستان ہے اور صحرا کی زندگی کی صحیح تصویر۔
ہندو کالج، دہلی

**ہندو کالج، دہلی**  دہلی یونیورسٹی سے ملحق ایک کالج ہے۔ ابتدا میں اس کی بنیاد کناری بازار، چاندنی چوک میں1899ء میں رکھی گئی تھی اور بعد میں اسے کشمیری گیٹ منتقل کر دیا گیا۔ آخر میں دہلی یونیورسٹی نارتھ کیمپس میں اسے منتقل کیا گیا۔ یہ بھارت میں فنون اور سائنس کا قدیم ترین اور بہت معیاری کالجوں میں سے ایک ہے۔ اس کالج میں سائنش، بشریات، سماجیات، معاشرتی علوم اور کامرس میں پوسٹ گریجویشن اور انڈر گریجویشن مہیا ہیں۔

وزارت برائے ترقیاتی وسائل، حکومت ہند کے زیر نگرانی نیشنل انسٹی ٹیوٹ رینکنگ فریمورک نے 2019ء کی فہرست میں ہندو کالج کو دوسرا مقام دیا ہے۔ وزارت برائے سائنس ا ٹکنالوجی، حکومت ہند نے اسے شعبہ بایوٹیکنالوجی کی وجہ سے اسٹار کالج کی فہرست میں رکھا ہے۔
کالج نے ملک کو کئی نام ور وکیل، ماہر معاشیات، سائنسداں، سیاست داں، تاجر اور معلم دیے ہیں۔

## تاریخ
تصغیر|upright=1.1|1999ء میں ہندو کالج

برطانوی راج کے خلاف جنگ آزادی کے پس منظر میں ہندو کالج کی بنیاد 1899ء میں کرشن داس جی گروال نے رکھی تھی۔ ہندوستان کے کچھ شہریوں نے ایک ایسے کالج کا خواب دیکھا جہاں طلبہ کو قومی سطح کی تعلیم دی جائے اور ان کے قومیت کا جذبہ برقررار رہے۔ ابتدا میں کالج کی بنیاد کناری بازار، چاندنی چوک میں رکھی گئی تھی اور جامعہ پنجاب سے ملحق کیا گیا تھا کیونکہ اس وقت دہلی میں کوئی یونیورسٹی نہیں تھی۔ 1902ء میں کالج کو اس وقت مشکلات کا سامنا کرنا پڑا جب پنجاب یونیورسٹی کے انتباہ دیا کہ اور کالج کا اپنا حرم نہیں ہوتا ہے تو الحاق ختم کر دیا جائے گا۔ راج بہادر لالا سلطان سنگھ نے کالج کو اس مشکل سے نجات دلائی۔ انھوں نے کشمیری دروازہ، دہلی میں واقع اپنی آبائی اور بہت قیمتی عمارت کا ایک حصہ کالج کو ہدیہ کر دیا۔ وہاں 1953ء کا کالج کا کاروبار چلتا رہا۔ 1922ء میں دہلی یونیورسٹی کا قیام عمل میں آیا اور ہندو کالج کا الحاق اسی سے ہو گیا۔

## حوالہ جات

زمرہ:1899ء میں قائم ہونے والے تعلیمی ادارے
زمرہ:دلی کی جامعات و کالج
زمرہ:دہلی یونیورسٹی
زمرہ:ہندوستان میں 1899ء کی تاسیسات
زمرہ:دلی کی عمارات و ساخات
زمرہ:Articles using infobox university
زمرہ:Pages using infobox university with the affiliations parameter
زمرہ:ویکی ڈیٹا سے مختلف مختصر وضاحت
موہنی آٹم

**موہنی آٹم** () آٹھ ہندوستانی کلاسیکی رقص میں سے ایک ہے جو کیرل میں شروع ہوا اور وہیں مشہور رہا۔ موہنی آٹم کیرل کا کلاسیکی سولو رقص ہے جو کتھاکلی کے نسوانی پہلو لاسیہ اور ٹانڈو پر مبنی ہوتا ہے۔ یہ رقص دھیمی رفتار کے ساتھ آہستہ آہستہ پر جوش انجام کی طرف بڑھتا ہے۔ اس رقص کے ذریعہ دیوتاؤں کی فتح کو اساطیری انداز میں پیش کیا جاتا ہے۔ روایتی طور پر اس میں عورتیں ہی فن کا مظاہرہ کرتی ہیں۔ وشنو نے موہنی کی صورت اختیار کی تھی اور چوں کہ موہنی عورت کے حسن و جمال کی علامت ہے۔ اس لیے اس میں رومانوی فضاؤں کا غلبہ ہوتا ہے۔ کیرل کا یہ عوامی رقص اپنی رومانوی عناصر اور نسوانی تاثرات کی فن کارانہ اظہار کی وجہ سے ہی مقبول و معروف ہے۔ اس کی آہنگ و دھمک میں نرمی اور گداز ہے۔ ہاتھوں کے معنی خیز حرکت وعمل، آنکھوں کے معنوی تاثرات اور نگہ و ابرو کے تہ دار اشارے، عورت کے خوبصورت وجود اور لذت آمیز جسم اس رقص کو پُر کشش بناتے ہیں۔ شاعر و موسیقار دونوں نے اپنے تخلیقی ہنر سے اس رقص کو عروج و کمال عطا کیا ہے۔ نغمہ و آہنگ کی دھمک ناظرین کو اپنی گرفت میں لے لیتا ہے۔

## حوالہ جات

زمرہ:کامنز زمرہ جس کا ربط ویکی ڈیٹا پر ہے
زمرہ:بھارت کے کلاسیکی رقص کی اصناف
زمرہ:کیرلا
زمرہ:بھارت میں رقص
زمرہ:بھارتی موسیقی
زمرہ:بھارتی ثقافت
زمرہ:بھارت میں شہوانیت
جامع مسجد سرینگر

**جامع مسجد** جموں و کشمیر سری نگر کی ایک اہم مسجد ہے جو  پرانے شہر کے وسط نوہٹہ میں واقع ہے۔ اس مسجد کی تعمیر کا آغاز سلطان سکندر نے سن عیسوی 1394 میں شروع کیا تھا اور سن عیسوی 1402 میں میر محمد ہمدانی ولد میر سید علی ہمدانی کے حکم سے تعمیر کیا۔ اس کا شمار کشمیر کی  اہم مساجد میں کیا جاتا ہے۔ مسجد کا آرکیٹیکچر وسطی ایشیائی اور مغل طرز تعمیر کا مرکب ہے اور بدھ مت کے پاگوڈوں سے بھی مماثلت رکھتا ہے۔ یہ مسجد ڈاون ٹاؤن میں واقع ہے جو سری نگر میں مذہبی سیاسی زندگی کا ایک اہم مرکزہے ۔

## فن تعمیر
جامع مسجد ہندی ساراسینک طرز فن تعمیر سے بہت زیادہ متاثر ہے اور کہیں کہیں اس پر فارسی طرز تعمیر کا بھی اثر ہے، جو کہیں کہیں بدھ مت پوگوڈوں سے بھی مماثلت رکھتا ہے ۔ اس ڈھانچے کا کل رقبہ 384 x 381 فٹ ہے اور یہ چار برجوں کی شکل میں چوکور ہے۔ جو ہر طرف سے وسط میں ہیں اور اہرام چھتوں سے ڈھکے ہوئے ہیں۔ تمام برج وسیع و عریض ہالوں سے آپس میں جڑے ہوئے ہیں اور اس کے بیچ میں ایک مربع باغ ہے۔ مسجد کے جنوبی حصے کے داخلی راستے میں ایک  پورٹیکو شامل ہے جو اندرونی صحن کی طرف جاتا ہے۔ یہ صحن چہار باغ کے روایتی منصوبے پر مبنی ہے اور اس کے بیچ میں ایک ٹینک ہے۔ پورا صحن اینٹوں سے بنایا گیا ہے جس پر خوبصورت محراب بنے ہوئے ہیں ۔

## تاریخ
یہ صرف مذہب ہی نہیں ہے جس نے ریاست کے لوگوں کو مسجد کی طرف راغب کیا ہے۔ جامع مسجد ریاست میں موجودہ حالات کی وجہ سے سیاسی گفت و شنید کا ایک گرم گڑھ رہا ہے ا گرچہ کشمیر کے  سیاسی حالات کی وجہ سے یہاں اجتماعات پر پابندی لگ گئی ہے تاہم ، اس کی جڑیں تاریخ میں زیادہ گہری ہیں۔
مساجد لوگوں کے لیے وادی کشمیر میں تنازعے کے شروع ہونے سے بہت پہلے تنازع کشمیر کی سیاست پر بحث و مباحثہ کرنے کا ایک پلیٹ فارم بن گیا تھا۔ مؤرخ محمد اسحاق خان کے مطابق ، “جامع مسجد نے بنیادی طور پر دینی تعلیم فراہم کرنے میں اہم کردار ادا کیا ہے۔ تاہم ، کشمیری مسلمانوں میں جدید تعلیم کے پھیلاؤ کے ساتھ ہی ، میر واعظ غلام رسول شاہ کی کاوشوں کی بدولت ، مسجد نے سیاسی شعور کی نشو و نما میں ایک مرکزی کردار ادا کرنا شروع کیا۔ در حقیقت ، شیخ محمد عبد اللہ نے اس بات کی ابتدا کی تھی کہ  جامع مسجد میں میر واعظ محمد یوسف شاہ کے ذریعہ کشمیری مسلم سیاسی شعور اجاگر کیا جائے۔ "

## انتظامی امور
جامع مسجد انجمن اوقاف کے نجی دائرہ کار میں ہے۔ مسجد کا نگراں بورڈ 1975 میں تشکیل دیا گیا تھا۔ آمدنی کا بڑا ذریعہ مسجد کے آس پاس 278 دکانوں (اوقاف کی ملکیت ہے) کے کرایہ اور عوامی فنڈنگ ​​کے دیگر ذرائع سے حاصل ہوتا ہے۔ محصول مقررہ نہیں اور ہر سال مختلف ہوتا ہے۔ اوقاف کے آغاز سے قبل ، مسجد کے لیے آمدنی ریاست کے اشرافیہ شہریوں کی طرف سے آتی تھی۔ مسجد کی فلاح و بہبود کے لیے ، انٹاچ نے حال ہی میں تزئین و آرائش کی باگ ڈور سنبھالی ہے۔

## حوالہ جات

زمرہ:سری نگر میں مساجد
زمرہ:1400ء میں مکمل ہونے والی مذہبی عمارات
زمرہ:جموں و کشمیر میں مساجد
زمرہ:سری نگر کی عمارات و ساخات
زمرہ:کامنز زمرہ جس کا ربط ویکی ڈیٹا پر ہے
زمرہ:جامع مساجد
زمرہ:چودہویں صدی کی مساجد
زمرہ:ویکی ڈیٹا سے مختلف مختصر وضاحت
زمرہ:1402ء میں مکمل ہونے والی عمارات و ساخات
زمرہ:1400ء کی دہائی میں مکمل ہونے والی مساجد
زمرہ:بھارت کی مساجد
زمرہ:1390ء کی دہائی کی تاسیسات
زمرہ:ہندوستان میں چودہویں صدی کی تاسیسات
زمرہ:پندرھویں صدی میں ہندوستان کی مساجد
اندر پرستھ کالج برائے نسواں، دہلی

**اندر پرستھ کالج برائے نسواں، دہلی**  ( دہلی کا مشہور اور قدیم ترین کالج برائے نسواں ہے۔ اس کی بنیاد 1924ء میں رکھی گئی تھی اور اس کا الحاق دہلی یونیورسٹی ہے۔
کالج میں معاشیات، لبرل آرٹس، تجارت، ادب، کمپیوٹر سائنس، ملٹی میڈیا اینڈ ماس کمیونی کیشن کے شعبے میں گریجویشن اور پوسٹ گریجویشن تک کی تعلیم دی جاتی ہے۔

## تاریخ
اندرپرستھ کالج کی بنیاد اندرپرستھ گرلز کالج پر 1904ء میں رکھی گئی تھی۔ اس کالج کی تحریک جنگ آزادی کی کارکن، ماہر تعلیمات اور سماجی کارکن اینی بیسنٹ نے چلائی تھی اور لالا جوگل کشور کی قیادت میں دہلی کے چند لوگوں نے چھیپیوارہ، پرانی دہلی میں اس کا افتتاح کیا۔ اس کی پہلی پرنسپل جنوبی آسٹریلیا کی لیونورا گمینیر تھیں۔
1922ء میں قائم کر دی دہلی یونیورسٹی نے اس کالج سے ساتھ الحاق کر لیا اور اپنے کالجوں میں شامل کر لیا۔ 1930ء اور 1938ء میں کالج میں ڈگری کورسز متعارف کرائے گئے۔
1952ء میں کلوتی گپتا کے نام پر ایک ہاسٹل کا نام رکھا گیا۔ وہ کالج کی دوسری پرسنپل تھیں۔
3 جولائی 1984ء کو کالج کا جشن ڈائمنڈ جبلی جشن منایا گیا۔

2009ء میں 200 نشستوں پر مشتمل ایک ہاسٹل 1.53 ایکڑ زمین میں کالج کیمپس میں ہی بنایا گیا۔

## کورسز
اندرپرستھ کالج دہلی یونیورسٹی کا وہ واحد کالج ہے جہاں ماس میڈیا اور ماس کمیونیکیشن میں گرجویشن کورس کرایا جاتا ہے۔
2005ء میں آئی پی کالج میں پہلی دفعہ سائبر کیفے اور نیشنل سرویس اسکیم اور نیشنل کیڈیٹ کورپس کے دفاتر قائم کیے گئے۔

2014ء میں آئی پی کالج دہلی یونیورسٹی کا پہلا کالج بنا جہاں شعبہ برائے ماحولیات قائم کیا گیا۔ کالج کا یہ سب سے نیا شعبہ ہے۔
ہر سال کالج اپنا سالانہ تہوار ‘شروتی‘ مناتا ہے۔ کالج کی دیگر تقریبات میں انگریزی زبان میں ‘ویواد‘ نامی بحث ہوتی ہے۔ اسے انگلش ڈیبیٹنگ سوسائٹی منعقد کرتی ہے۔ ایک سالانہ تھیٹر ‘کردار‘ ہر سال ڈراماٹک سوسائٹی کے ذریعہ منعقد ہوتا ہت۔

## حوالہ جات

زمرہ:1924ء میں قائم ہونے والے تعلیمی ادارے
زمرہ:بھارت میں 1924ء کی تاسیسات
زمرہ:دہلی یونیورسٹی
زمرہ:دہلی میں خواتین کی یونیورسٹیاں اور کالج
زمرہ:1924ء میں قائم ہونے والے کالج اور جامعات
میرانڈہ ہاوس، دہلی

تصغیر|بیج یاوس

**میرانڈہ ہاوس، دہلی**  بھارت کا نسوانی کالج ہے جس کا الحاق دہلی یونیورسٹی سے ہے۔ این آئی آر ایف نے میرانڈہ ہاوس کو بھارت کا 2019ء کا بہترین کالج قرار دیا ہے۔ یہ کالج سر فہرست ہے۔، اس کی بنیاد 1948ء میں رکھی گئی تھی۔ یہ کالج سائنس اور لبرل آرٹس میں کورسز میہا کرتا ہے۔

## تاریخ
میرانڈہ ہاوس کو اس کے پہلے وائس چانسلر سر مورس گوویر نے 1948ء میں قائم کیا تھا۔ اس کا سنگ بنیاد والٹر سائکس جورج نے اسی سال 7 مارچ کو رکھا تھا۔ میرانڈہ ہاوس یونیورسٹی کیمپس میں ہی سرخ انیٹوں سے بنا ہے۔ 
میرانڈہ ہاوس میں تعلیم کا آغاز جولائی 1948ء میں 33 طلبہ کے ساتھ ہوا تھا۔ 1997-98ء میں اس میں طلبہ کی تعداد 2090 ہو گئی تھی۔ ابتد میں اکیڈمک اسٹاف کی تعداد کل 6 تھی جو بعد مین بڑھ کر 120 ہو گئی۔ 1948ء میں ہاسٹل میں کل 43 نشستیں تھیں جن میں 7 طلبہ کا داخلہ دہلی یونیورسٹی میں ہو گیا تھا۔ فی االحال میں میرانڈہ ہاوس کے ہاسٹل میں 250 نشستیں ہیں۔

جب اس کا افتتاح ہوا تھا اس وقت میرانڈہ ہاوس میں کل 6 شعبے تھے۔ 2012ء میں شعبہ جات کی تعداد 6 سے بڑھ کر 18 ہو گئی ہے۔ 1948ء میں میرانڈہ ہاوس کی طالبات بی ایس سی ہانرس (بوٹانی) کے لیے دہلی یونیورسٹی جاتی تھیں۔

میرانڈہ ہاوس میں سائنس کی تعلیم کا آغاز 1963ء-64ء میں ہوا۔ بی ایس سی جنرل 1971ء میں شروع ہوا اور بی ایس سی ہانرس کی تعلیم دہلی یونیورسٹی کی بجائے کالج میں ہی دی جانے لگی۔ بشریات اور معاشرتی علوم میں متعدد نئے کورسز داخل نصاب کیے گئے۔

میرانڈہ ہاوس میں سوشل سائنس، بشریات اور بنیادی سائنس میں لبرل تعلیم دی جاتی ہے۔ کالج کے کیمپس میں ہی لیباریٹری اور دیگر سہولیات موجود ہیں۔ 2012ء کے اعداد و شمار کے مطابق کالج میں 3000 طالبات زیر تعلیم ہیں۔
## حوالہ جات

زمرہ:1948ء میں قائم ہونے والے تعلیمی ادارے
زمرہ:بھارت میں 1948ء کی تاسیسات
زمرہ:دلی کی جامعات و کالج
زمرہ:دہلی یونیورسٹی
زمرہ:کامنز زمرہ جس کا ربط ویکی ڈیٹا پر ہے
زمرہ:دہلی میں خواتین کی یونیورسٹیاں اور کالج
ہنس راج کالج

**ہنس راج کالج**  دہلی یونیورسٹی سے ملحق ایک کالج ہے جو نئی دہلی، بھارت میں واقع ہے۔ NAAC نے اسے A+ کی ریٹنگ دی ہے۔ اس کا کل سی جی پی اے 3.62 تھا۔ کالج میں سائنس، لبرل آرٹس اور کامرس کی تعلیم دی جاتی ہے۔ اس کی بنیاد 1948ء میں رکھی گئی تھی اور تب سے ہی کالج میں کئی شعبہ جات میں اہم افراد پیدا کیے ہیں وہ اپنے اپنے میدانوں میں نمایاں کام کر رہے ہیں۔
یہ دہلی یونیورسٹی اور دہلی کا پہلا کالج تھا جس نے اپنے کیمپس میں بھارت کا قومی پرچم ترنگا پھہرایا تھا۔ یہ فلیگ فاؤنڈیشن آف انڈیا کی کوششوں سے ممکن ہو پایا تھا۔ پرچم 25 جنوری 2017ء کو ہنس راج کالج کے الیومنائی فاؤنڈیشن آف انڈیا کے نوین جندل نے پھیرایا تھا۔

## تاریخ
ہنس راج کالج کی قیام 26 جولائی 1948ء کو ڈی اے وی کالج مانیجنگ کمیٹی کے ذریعہ عمل میں آیا تھا۔ یہ کالج قوم پرست اور معروف ماہر تعلیم اور سماجی کارکن مہاتما ہنس راج کی یاد میں قائم کیا گیا تھا۔ ابتدا میں یہ صرف مذکر طلبہ کے لیے قائم کیا گیا تھا مگر 1978ء میں خواتین کو بھی داخلہ دیا گیا۔ ہنس راج کالج میں سائنس میں سینٹ اسٹیفنس کے بعد اور کامرس میں ایس آر سی سی کے بعد دہلی یونیورسٹی کا دوسرا بہترین کالج ہے۔ یہ ڈی اے وی گروپ کے بڑے کالجوں میں سے ایک ہے۔دی اے وی کے ملک بھر میں کل 700 کالج ہیں۔ ہنس راج کالج میں 5000 سے زائد طلبہ زیر تعلیم ہیں اور یہ دہلی یونیورسٹی سے ملحق شدہ بڑے کالجوں میں سے ایک ہے۔۔ ہنس راج کالج کئی برسوں میں تمام شعبہ جات میں بھارت کے بہترین کالجوں میں رہا ہے۔

## داخلہ
ہنس راج کالج میں داخلہ دہلی یونیورسٹی کے طرز پر ہوتا ہے۔ اس کالج میں داخلہ کے لیے یونیورسٹی کی طرف جاری کردہ داخلہ فارم بھرنا پڑتا ہے۔ یونیورسٹی ایک متعین تاریخ پر کٹ آف لسٹ جاری کرتی ہے جس میں تمام کورسز کی لسٹ ہوتی ہے۔
## حوالہ جات

زمرہ:1948ء میں قائم ہونے والے تعلیمی ادارے
زمرہ:بھارت میں 1948ء کی تاسیسات
زمرہ:دلی کی جامعات و کالج
زمرہ:دہلی یونیورسٹی
زمرہ:Articles using infobox university
زمرہ:Pages using infobox university with the affiliations parameter
زمرہ:ویکی ڈیٹا سے مختلف مختصر وضاحت